ອະດີດຜູ້ນຳຂະເໝນແດງ ຖືກຕັດສິນ ລົງໂທດຈຳຄຸກ ຕະຫຼອດຊີວິດ (ວີດີໂອ)
ນວນ ເຈຍ ແລະຂຽວ ສຳພັນ ຖືກຕັດສິນວ່າ ມີຄວາມຜິດ ໃນຖານຄາດຕະກຳ ແລະ ພຶດຕິກຳ ໄຮ້ມະນຸດສະທຳອື່ນໆ ໃນລະຫວ່າງການປົກຄອງ ຂອງກຸ່ມຂະເໝນແດງ.
ອະດີດຜູ້ນຳຂະເໝນແດງໄວຊະລາ 2 ຄົນ ໄດ້ຖືກຕັດສິນວ່າ ມີ ຄວາມຜິດຖານກໍ່ອາຊະຍາກຳຕ້ານມະນຸດຊາດ ແລະຖືກຕັດສິນ ລົງໂທດຈຳຄຸກຕະຫຼອດຊີວິດ ໃນເວລາ 3 ທົດສະວັດເຄິ່ງ ຫຼັງ ຈາກການປົກຄອງປະເທດຢ່າງນອງເລືອດຂອງກຸ່ມຄອມມີວນິສ ດັ່ງກ່າວ ທີ່ໄດ້ເຮັດໃຫ້ພົນລະເມືອງກຳປູເຈຍ ໃນຈຳນວນເກືອບ ນຶ່ງສ່ວນສີ່ ເສຍຊີວິດໄປ ສານອາຍາພິເສດທີ່ໄດ້ຮັບການສະໜັບສະໜຸນຈາກສະຫະປະ ຊາຊາດ ໄດ້ຕັດສິນໃນວັນພະຫັດມື້ນີ້ ໃຫ້ຂຽວ ສຳພັນ ໄວ 83 ປີ ອະດີດປະມຸກປະເທດ ແລະອະດີດຫົວໜ້າຝ່າຍອຸດົມການ ນວນ ເຈຍ ໄວ 88 ປີ ມີຄວາມຜິດ ຖານຄາດຕະກຳ ທຳການປະຫັດ ປະຫານທາງການເມືອງ ແລະພຶດຕິກຳໄຮ້ມະນຸດສະທຳອື່ນໆ ທັງສອງຄົນບໍ່ໄດ້ສະແດງອາລົມໃດໆ ໃນຂະນະທີ່ຫົວໜ້າຜູ້ພິພາກສາສານ ທ່ານ Nil Nonn ອ່ານຄຳຕັດສິນນັ້ນ ຊາຍທັງສອງ ທີ່ເປັນອະດີດເຈົ້າໜ້າທີ່ຂັ້ນສູງສຸດຂອງກຸ່ມຂະເໝນແດງທີ່ຍັງມີຊີວິດຢູ່ ໄດ້ ປະຕິເສດວ່າ ຕົນບໍ່ໄດ້ເຮັດຫຍັງຜິດ ໂດຍກ່າວວ່າ ພວກຕົນບໍ່ຮູ້ເລື້ອງຫຍັງກ່ຽວກັບອາຊະ ຍາກຳເຫຼົ່ານັ້ນ ຫລືອ້າງວ່າ ຕົນບໍ່ມີອຳນາດໃດໆທີ່ຈະຢຸດການກໍ່ອາຊະຍາກຳເຫຼົ່ານັ້ນ ສານໄດ້ປະຕິເສດຕໍ່ຄຳໂຕ້ແຍ້ງດັ່ງກ່າວ ແລະກ່າວວ່າ ຕຳແໜ່ງຂອງ ຂຽວ ສຳພັນ ໃນ ຖານະເປັນປະມຸກຂອງປະເທດ ໝາຍຄວາມວ່າ ຜູ້ກ່ຽວຕ້ອງຮູ້ຈັກກ່ຽວກັບນະໂຍບາຍ ຂອງພັກຄອມມີວນິສກຳປູເຈຍ ແລະສານກ່າວວ່າ ນວນ ເຈຍ ພວກທະນາຍຄວາມຂອງພວກຈຳເລີຍທັງສອງ ກ່າວວ່າ ເຂົາເຈົ້າຈະອຸທອນຄຳຕັດສິນ ຂອງສານ ແຕ່ພວກພິພາກສາກ່າວວ່າ ຈຳເລີຍທັງສອງຈະຕ້ອງຢູ່ໃນຄຸກຕໍ່ໄປ ຍ້ອນ ຄວາມຮຸນແຮງຂອງອາຊະຍາກຳດັ່ງກ່າວ ການດຳເນີນຄະດີໃນປັດຈຸບັນຕໍ່ອະດີດຜູ້ນຳທັງສອງ ແມ່ນພົວພັນກັບ ການບັງຄັບໃຫ້ປະ ຊາຊົນກຳປູເຈຍຫຼາຍລ້ານຄົນ ອອກຈາກນະຄອນຫຼວງພະນົມເປັນໄປ ໃນປີ 1975 ໄປ ຢູ່ໃນຄ້າຍອອກແຮງງານຕ່າງໆໃນເຂດຊົນນະບົດ ການພິຈາລະນາຄະດີພວກກ່ຽວ ຕອນ ທີສອງຂອງສານອາຍາດັ່ງກ່າວ ທີ່ໄດ້ເລີ້ມຂຶ້ນໃນສັບປະດາແລ້ວນີ້ ແມ່ນເພ່ງເລັງໃສ່ຂໍ້ກ່າວ ຫາອື່ນໆ ຮວມທັງການດັບສູນເຊື້ອຊາດເຜົ່າພັນ ປະຊາຊົນກຳປູເຈຍ ຈຳນວນຫລາຍເຖິງ 2 ລ້ານຄົນ ໄດ້ເສຍຊີວິດຍ້ອນຄວາມອຶດຫີວ ຖືກ ບັງຄັບໃຫ້ເຮັດວຽກໜັກເກີນຂອບເຂດ ແລະຖືກປະຫານຊີວິດ ໃນລະຫວ່າງການ ປົກຄອງຂອງພວກຂະເໝນແດງນັບແຕ່ປີ 1975 ຫາ 1979 ຊຶ່ງພວກເຂົາໄດ້ພະຍາ ຍາມຈະສ້າງ ລັດສັງຄົມນິຍົມທີ່ສົມບູນແບບ ແລະດີເລີດ ທີ່ເອີ້ນກັນວ່າ utopia